 Oyo Party Politics: Lanlehin kéde ìparí gbogbo ètò láti darapọ mọ ẹgbẹ òṣèlú APC O fẹ kuro láti inú ẹgbẹ òṣèlú African Democratic Congress ADC, ìyẹn ẹgbẹ òṣèlú ọlọwọbọwọ, tó wà tẹlẹ. Lanlehin figba kan jẹ oludije sípò gómìnà nínú ẹgbẹ òṣèlú ADC, nínú ìdìbò ọdún 2019. Bẹ lo tun jẹ aṣòfin àgbà fún ẹkun Gúúsù Òyó láàrin ọdún 2011 sí 2015. Nígbà tó n sọrọ nínú ìpàdé tó wáyé nílé rẹ nibadan,Lanlehin sàlàyé gbogbo ìpàdé ipẹtusaawọ tó ti lọ, latari ìgbésẹ rẹ láti darapọ mọ ẹgbẹ òṣèlú APC. O fi kun pe oun lọ ṣe ipade labuja lójóbọ, ọjọ Kẹwàá, oṣù Kesan-an, ọdún 2020. Ladoja: Àwọn èèyàn Oyo fì ìbò sọrọ pé ìjọba Ajimobi kò dára Nibi ipade yi, o loun sọ gbogbo ipa tí àwọn aláṣẹ ẹgbẹ òṣèlú APC n sa, láti ríi pé gbogbo aawọ dopin nínú ẹgbẹ àti láti fa àwọn ọmọ ẹgbẹ tó ti lọ, padà wọlé. Aayan ipẹtusaawọ tí Gómìnà ìpínlẹ Jigawa, Alh. Mohammed Badaru Abubakar n lewaju rẹ, pẹlu iranlọwọ latọdọ Gómìnà mẹrin mìíràn, nínú èyí tí Gómìnà Kayode Fayemi tipinlẹ Èkìtì gbé wà, ti n ṣe àṣeyọrí gidi lórí iṣẹ tí ẹgbẹ gbé lé wọn lọwọ, Lanlehin ṣàfikún. Nígbà tó n fi ọkàn àwọn ololufẹ rẹ tó wá láti gbogbo ìjọba ìbílẹ mẹtalelọgbọn ìpínlè Òyó balẹ pé òhun kò níí yẹsẹ kúrò nínú òṣèlú tó nifẹẹ ìlú, Lanlehin sọ fún gbogbo àwọn tó wá sipade náà pé iṣisẹ sinlu ni òpó kan pàtàkì tí òṣèlú ohun dálé lórí, tó sì fi kun-un pé òhun o máa ṣe ohun gbogbo láti ran ọmọnìyàn lọwọ. Nínú ọrọ tí wọn sọ, Ẹni-ọwọ Ezekiel Adeniran, Olóyè E. O. Láoyè, Hon. Bili Ajana, Yeye Yetunde Ajibola, Hon. Gaphar Ojetola, Hon. Habib Balogun, Alh. Muraina Kakako, atawọn mìíràn, kí Sineto Lanlehin ku ọkàn akin àti òṣèlú tó koni móra toun ṣe. Bákannáà, àwọn aṣojú ìjọba ìbílẹ mẹtalelọgbọn to fèsì sàlàyé pé pipada sí ẹgbẹ òṣèlú APC fun Lanlehin ṣe e fi we ọmọwale, nítorí igun ibè ló ti bẹrẹ òṣèlú. Nínú ìpàdé ohun, ni àbá ti wá pé kí Lanlehin atawon alatilẹyin rẹ darapọ mọ ẹgbẹ òṣèlú APC, ti ẹnikẹni ko sì kọ sí àbá náà. Lára àwọn tó wà níbi ìpàdé náà ni Olóyè Sunday Ajadi Abeebo lati Ogbomoso, Alh. Rafiu Afuku láti Ìséyìn, Alh. Adebayọ Waheed Adwas lati Atisbo, Erelu Funkẹ Olayanju láti Ìlà-Oòrùn Ìbàràpá, àti Omowe Akintola láti Àríwá Ìbàràpá. Àwọn mìíràn ni Hon. Adedokun láti Àríwá Ìbàràpá, Alh. Suara Ogunyemi pelu Hon Adeoye Sobaloju Lord Moro, àti Otunba Bode Ashiru lati Ìbàdàn, Otunba Kunle Folarin láti Afijio, Alhaja Omotunde Lawal láti Egbeda, Hon. Tiri Olowoake láti Oluyole, Hon. Adekunle Adeolu Ultimate láti Ido, pẹlu Hon. Gbenga Aluko àti Hon. Kayode Oladele lati Ìbàdàn. Hon. Tolani Adigun, Salami Dikko àti Sunday Babatunde náà wà nikale. : Lẹyìn ìpàdé àwọn adari, ololufẹ àti alatilẹyin rẹ, Sẹneto Olufemi Lanlehin SOLAN ti kéde ìparí gbogbo ètò láti darapọ mọ ẹgbẹ òṣèlú All Progressives Congress APC 